nahid-hub/BLUGE-bengali-wikipedia-section-title-prediction huggingface dataset:
আবুল আসের প্রকৃত নামের ব্যাপারে ইতিহাসে মতভেদ দেখা যায়। লাকীত, হিশাম, মিহশাম, ইয়াসির, ইয়াসিম ইত্যাদি নাম পাওয়া গেলেও তার ডাকনাম "আবুল আস" নামেই তিনি ইতিহাসে খ্যাত। আবুল আস ইবনে রাবী সুদর্শন চেহারা, বংশ পরিচয় এবং বীরত্ব,আত্মমর্যাদাবোধ প্রভৃতি গুণের জন্য আরব সমাজে পরিচিতি ছিলো ।
মক্কার অধিবাসীরা বিভিন্ন কাফেলা যাত্রাকালে তার ব্যবসায়িক বুদ্ধি, সততা, ও আমানতদারীতার কাছে নিশ্চিন্তে নিজেদের পন্যসম্ভার নিশ্চিন্তে সমর্পণ করতো । ইবন ইসহাক বলেন, ‘অর্থ সম্পদ, আমানতদারী ও ব্যবসায়ী হিসেবে তিনি তখন মক্কার গণ্যমান্য মুষ্টিমেয় লোকদের অন্যতম। 

সঠিক অনুচ্ছেদ শিরোনাম কোনটি?
titleA. ইসলাম গ্রহন
titleB. বিবাহ
titleC. জন্ম ও বংশ পরিচয়
titleD. নামকরণ ও আত্নপরিচয়
উত্তর: titleD
১৮৫৫ সালে ক্যামব্রিজের ট্রিনিটি কলেজের এক সভায় ভূত বিষয়ক আদিভৌতিক এবং অলৌকিক নানা ঘটনা নিয়ে আলোচনা করা হয় এবং এই আলোচনা থেকেই ঘোস্ট ক্লাব প্রতিষ্ঠার কথা চিন্তা করা হয়। ১৮৬২ সালে আনুষ্ঠানিকভাবে প্রতিষ্ঠিত হয় ‘দ্য ঘোস্ট ক্লাব’। এই ক্লাবের অন্যতম প্রতিষ্ঠাতা সদস্য ছিলেন চার্লস ডিকেন্স। প্রতিষ্ঠার পর তারা প্রথম ১৮৬২ সালে অনুসন্ধান করেন ‘ড্যাভেনপোর্ট ব্রাদার্স’ নিয়ে। ইরা ইরাস্টাস ডেভেনপোর্ট এবং উইলিয়াম হেনরি ডেভেনপোর্ট ছিলেন দুই ভাই। আমেরিকান এই দুই জাদুকর দাবি করতেন তারা অতিপ্রাকৃত দৃষ্টিবিভ্রম তৈরি করতে সক্ষম। ‘স্পিরিট ক্যাবিনেট’ নামে একটি প্ল্যানচেট টেবিলের মাধ্যমে তারা মৃত আত্মাদের সাথে কথা বলতে পারে। ঘোস্ট ক্লাবের অনুসন্ধানে পরে এটি মিথ্যা প্রমাণিত হয়। যদিও তারা গবেষণার সমস্ত তথ্য নিজেদের মধ্যেই সীমাবদ্ধ রেখেছিলেন।

লন্ডনের এই সংগঠন মূলত ভূত, আত্মা এবং অপদেবতা নিয়ে গবেষণা করে থাকে। ১৯৭০ সালে চার্লস ডিকেন্স মৃত্যুবরণ করলে এই ক্লাবটি ধীরে ধীরে অচল হয়ে পরে।

সঠিক অনুচ্ছেদ শিরোনাম কোনটি?
titleA. পুনরায় কার্যক্রম চালু (১৮৮২)
titleB. গ্রন্থপঞ্জি
titleC. উল্লেখযোগ্য সদস্য
titleD. ইতিহাস
উত্তর: titleD
আউনি বাউনি (বানানান্তরে আওনি বাওনি) বা আগলওয়া পৌষ সংক্রান্তি উপলক্ষে পালিত একটি শস্যোৎসব। এই উৎসব ক্ষেতের পাকা ধান প্রথম ঘরে তোলা উপলক্ষে কৃষক পরিবারে পালনীয় অনুষ্ঠানবিশেষ। হেমন্তকালে আমন ধান ঘরে প্রথম তোলার প্রতীক হিসেবে কয়েকটি পাকা ধানের শিষ ঘরে এনে কিছু নির্দিষ্ট আচার অনুষ্ঠান পালন করা হয়। পশ্চিমবঙ্গে পৌষ সংক্রান্তির দিন দু-তিনটি ধানের শিষ বিনুনি করে 'আউনি বাউনি' তৈরি করা হয়। শিষের অভাবে দু-তিনটি খড় একত্রে লম্বা করে পাকিয়ে তার সঙ্গে ধানের শিষ, মুলোর ফুল, সরষে-ফুল, আমপাতা ইত্যাদি গেঁথে 'আউনি বাউনি' তৈরি করারও রেওয়াজ রয়েছে। এই আউনি বাউনি ধানের গোলা, ঢেঁকি, বাক্স-পেটরা-তোরঙ্গ ইত্যাদির উপর এবং খড়ের চালে গুঁজে দেওয়া হয়। বছরের প্রথম ফসলকে অতিপবিত্র ও সৌভাগ্যদায়ক মনে করে একটি পবিত্র ঘটে সারা বছর ধরে সংরক্ষণ করা হয়। এই আচারটিকেই 'আউনি বাউনি' বলা হয়।

সঠিক অনুচ্ছেদ শিরোনাম কোনটি?
titleA. আউনি বাউনি
titleB. ঘুড়ি উৎসব
titleC. পশ্চিমবঙ্গে পৌষ পার্বণ
titleD. ভারতের নানা রাজ্যে একই দিনে উদযাপিত অনুষ্ঠান
উত্তর: titleA
জুয়ার উৎস বা শুরুটা একদমই অজানা। ইতিহাসের প্রায় সব সমাজেই কোন না কোন রূপে জুয়ার প্রচলন ছিলো। প্রাচীন গ্রীক-রোমান থেকে নেপোলিয়নের ফ্রান্স থেকে বর্তমান বাংলাদেশ সব খানেই জুয়ার অস্তিত্ব পাওয়া যায়।

সর্বপ্রথম জানা ক্যাসিনো ইউরোপের ভেনিস, ইতালিতে ১৬৩৮ সালে প্রতিষ্ঠিত হয়। ১৭৭৪ সালে এটাকে বন্ধ করে দেয়া হয়।

আমেরিকায় স্যালুন নামে প্রথম জুয়াবাড়ি নির্মিত হয়। চার প্রধান শহর নিউ অরেলিন্স, সেন্ট লুইস, শিকাগো এবং স্যানফ্রান্সিস্কোয় স্যালুন নির্মিত হয়। এসব স্যালুনে আগতরা পান করতো, আড্ডা দিতো এবং প্রায়শই জুয়া খেলতো। ১৯৩১ সালে নেভাদায় জুয়া খেলাকে বৈধ করা হলে সেখানে প্রথম বৈধ আমেরিকান ক্যাসিনো নির্মিত হয়। ১৯৭৬ সালে নিউ জার্সি আটলান্টিক শহরে জুয়া খেলা অনুমোদন করে। এটা বর্তমানে আমেরিকার দ্বিতীয় বৃহৎ জুয়াড়ি শহর।

সঠিক অনুচ্ছেদ শিরোনাম কোনটি?
titleA. জার্মানি
titleB. উল্লেখযোগ্য স্থান
titleC. কোম্পানি অনুসারে
titleD. জুয়া বাড়ির ইতিহাস
উত্তর: titleD
ইউনিয়ন পরিষদের নামকরন
সাল স্থানীয় সরকার ব্যবস্থার নাম সভাপতি
১৮৭০-১৮৮৫ চৌকিদারী পঞ্চায়েত পঞ্চায়েত
১৯১৮ ইউনিয়ন কমিটি পঞ্চায়েত
১৯১৯-১৯৩৫ ইউনিয়ন বোর্ড প্রেসিডেন্ট
১৯৩৬-১৯৫৮ ইউনিয়ন বোর্ড প্রেসিডেন্ট
১৯৫৯-১৯৬১ ইউনিয়ন কাউন্সিল চেয়ারম্যান
১৯৬২ ইউনিয়ন কাউন্সিল চেয়ারম্যান
১৯৬৩-১৯৭১ ইউনিয়ন কাউন্সিল চেয়ারম্যান
১৯৭২ ইউনিয়ন পঞ্চায়েত পঞ্চায়েত
১৯৭৩-১৯৭৫ ইউনিয়ন পরিষদ চেয়ারম্যান
১৯৭৬-১৯৮২ ইউনিয়ন পরিষদ চেয়ারম্যান
১৯৮৩- বর্তমান ইউনিয়ন পরিষদ চেয়ারম্যান

সঠিক অনুচ্ছেদ শিরোনাম কোনটি?
titleA. বিস্তারিত ইতিহাস
titleB. পাকিস্তান আমল
titleC. পটভূমি
titleD. নামকরন
উত্তর: titleD
প্রাচীন রোমের বিপ্লবী গ্রাকাসের নাম গ্রহণ করেছিলেন ফ্রঁসোয়া নোয়েল ব্যাবুফ। গ্রাকাস ব্যাবুফ, দার্থে, সিলভা মারেশাল ও আরো কয়েকজন একত্রে একটি ষড়যন্ত্রের পরিকল্পনা করেন যা ‘সমানপন্থিদের ষড়যন্ত্র' নামে পরিচিত হয়েছে। অবশ্য ষড়যন্ত্র ব্যর্থ হয়েছিল। ব্যাবুফ দার্থে এবং আরো অনেকে পরের বছর এসব কারণে মৃত্যুদণ্ডে দণ্ডিত হয়েছিলেন।

সঠিক অনুচ্ছেদ শিরোনাম কোনটি?
titleA. রাজ্যসভা
titleB. ষড়যন্ত্র এবং বিপ্লববাদ
titleC. রাজকীয় অর্থ সংকট
titleD. ১৭৮৯-এর এস্টেট্‌স-জেনারেল
উত্তর: titleB
বুদ্ধের জীবনের ঐতিহাসিক তথ্য সম্পর্কে কোনও প্রকার দুর্বল দাবি উত্থাপন করতে গবেষকরা দ্বিধাবোধ করেন। তাদের অধিকাংশই মেনে নিয়েছেন যে, বুদ্ধ মহাজনপদের যুগে মগধ সাম্রাজ্যের শাসক বিম্বিসারের রাজত্বকালে জীবিত ছিলেন, শিক্ষাদান করেছিলেন এবং একটি ভিক্ষু সংঘ প্রতিষ্ঠা করেছিলেন (), তার মৃত্যু হয়েছিল বিম্বিসারের উত্তরসূরি অজাতসত্তুর শাসনকালের প্রথম দিকে। সেই হিসেবে বুদ্ধ ছিলেন জৈন তীর্থঙ্কর মহাবীরের কনিষ্ঠ সমসাময়িক। বৈদিক ব্রাহ্মণ্যবাদ ছাড়াও বুদ্ধের জীবন ছিল আজীবক, চার্বাক, জৈনধর্ম ও অঞ্জন প্রভৃতি প্রভাবশালী শ্রমণ চিন্তাধারার উদয়কালের সমসাময়িক। ব্রহ্মজল সুত্ত গ্রন্থে এই ধরনের বাষট্টিটি মতবাদের কথা বিবৃত হয়েছে। সেই যুগেই মহাবীর, পূরণ কস্সপ, মক্খলি গোসাল, অজিত কেশকম্বলী, পকুধ কচ্চায়ন, সঞ্জয় বেলট্ঠিপুত্ত প্রমুখ প্রভাবশালী দার্শনিক তাদের মত প্রচার করেছিলেন। সামান্নফল সুত্ত গ্রন্থের এঁদের কথা উল্লিখিত হয়েছে। বুদ্ধ নিশ্চয় এঁদের মতবাদ সম্পর্কে অবহিত ছিলেন। বুদ্ধের প্রধান দুই শিষ্য সারিপুত্ত ও মোগ্‌গল্লান প্রথম জীবনে ছিলেন সংশয়বাদী সঞ্জয় বেলট্ঠিপুত্তর প্রধান শিষ্য। তিপিটকে প্রায়শই দেখা যায় যে, বুদ্ধ তার প্রতিদ্বন্দ্বী মতধারার সমর্থকদের সঙ্গে বিতর্কে অংশ নিচ্ছেন। অর্থাৎ, বুদ্ধ নিজেও ছিলেন সমসাময়িক কালের অন্যতম শ্রমণ দার্শনিক। এমনও প্রমাণ পাওয়া গিয়েছে যে আলার কালাম ও উদ্দক রামপুত্ত নামে দুই দার্শনিকও ঐতিহাসিক চরিত্র। খুব সম্ভবত এঁরা বুদ্ধকে ধ্যানের দুটি ভিন্ন ভিন্ন পদ্ধতি শিক্ষা দিয়েছিলেন। বুদ্ধের জীবনকথায় “জন্ম, বয়ঃপ্রাপ্তি, সন্ন্যাসগ্রহণ, আধাত্মিক অনুসন্ধান, বোধিলাভ, শিক্ষাদান ও মৃত্যু”র ধারাটি সাধারণভাবে স্বীকৃত হলেও, প্রথাগত জীবনীগ্রন্থগুলিতে বিভিন্ন বিবরণের সত্যতা সম্পর্কে মতৈক্য খুব কম ক্ষেত্রেই দেখা যায়।

গৌতম বুদ্ধের জন্ম ও মৃত্যুর সময়কাল সম্বন্ধে নিশ্চিত তথ্য পাওয়া যায় না। বিংশ শতাব্দীর প্রথম দিককার অধিকাংশ ঐতিহাসিক ৫৬৩ খ্রিস্টপূর্বাব্দ থেকে ৪৮৩ খ্রিস্টপূর্বাব্দ পর্যন্ত সময়কালকে তাঁর জীবনকাল হিসেবে নিরূপণ করেন। ১৯৮৮ খ্রিস্টাব্দে বুদ্ধের জীবনীর ওপর আয়োজিত একটি সম্মেলনে অধিকাংশের বক্তৃতায় ৪০০ খ্রিস্টপূর্বাব্দের নিকটবর্তী বছরগুলির মধ্যে বুদ্ধের মৃত্যুর সময়কাল বলে নিরূপণ করেন। এই বিকল্প মতবাদগুলি সমস্ত ঐতিহাসিকদের দ্বারা স্বীকৃত নয়।

প্রাচীন গ্রন্থগুলি থেকে প্রমাণ পাওয়া যায় যে, সিদ্ধার্থ গৌতম শাক্য জনগোষ্ঠীতে জন্মগ্রহণ করেন। এই গোষ্ঠী খ্রিস্টপূর্ব পঞ্চম শতাব্দীতে ভারতীয় উপমহাদেশের উত্তর-পূর্বাঞ্চলে মূল ভূখন্ড থেকে সাংস্কৃতিক ও ভৌগোলিক ভাবে কিছুটা বিচ্ছিন্ন অবস্থায় একটি ক্ষুদ্র গণতন্ত্র বা গোষ্ঠীতন্ত্র হিসেবে শাসন করত। সিদ্ধার্থ গৌতমের পিতা শুদ্ধোধন একজন নির্বাচিত গোষ্ঠীপতি ছিলেন, যার ওপর রাজ্যশাসনের দায়িত্ব ছিল। বৌদ্ধ ঐতিহ্যানুসারে, গৌতম অধুনা নেপালের লুম্বিনী নগরে জন্মগ্রহণ করেন ও কপিলাবস্তুতে বড় হয়ে ওঠেন।

গৌতমের সময়কাল বা তার মৃত্যুর কয়েক শতাব্দীর পর পর্যন্ত তার সম্বন্ধে কোন লিখিত তথ্যসূত্র পাওয়া যায় না। প্রায় দুই শতাব্দী পরে সম্রাট অশোক গৌতমের জন্মস্থানে তীর্থ করতে গিয়ে লুম্বিনীতে স্তম্ভ স্থাপন করেন। তার অন্য একটি স্তম্ভে বিভিন্ন ধম্ম পুথির উল্লেখ রয়েছে, যার দ্বারা মৌর্য যুগে লিখিত বৌদ্ধ ঐতিহ্যের অস্তিত্ব প্রমাণিত হয়। পূর্ব আফগানিস্তানের জালালাবাদের নিকটে হাড্ডা হতে আবিষ্কৃত খ্রিস্টপূর্ব তৃতীয় থেকে প্রথম শতাব্দীতে গান্ধারী ভাষায় রচিত ও খরোষ্ঠী লিপিতে লিখিত সাতাশটি বার্চের ছালের গান্ধার বৌদ্ধ পুঁথিগুলি বর্তমানে টিকে থাকা বৌদ্ধ পুঁথিগুলির মধ্যে প্রাচীনতম।

সঠিক অনুচ্ছেদ শিরোনাম কোনটি?
titleA. ঐতিহাসিক সিদ্ধার্থ গৌতম
titleB. ধর্মপ্রচার
titleC. প্রথম জীবন
titleD. জীবনীগ্রন্থ
উত্তর: titleA
২০১৪ মার্চে ফিফা ঘোষণা করেছিল যে ২০১৯ ফিফা মহিলা বিশ্বকাপের জন্য নিলাম শুরু হয়েছে। প্রতিযোগিতা আয়োজনে আগ্রহী সদস্য রাষ্টসমূহকে ১৫ এপ্রিল ২০১৪ এর মধ্যে দরপত্র জমা দিতে হবে এবং ৩১ অক্টোবর ২০১৪ এর মধ্যে নিলামের সম্পূর্ণ দলিল সরবরাহ করতে হবে। নীতিমালা অনুসারে, ফিফার ২০১৯ মহিলা বিশ্বকাপ এবং ২০১৮ ফিফা অনূর্ধ্ব-২০ মহিলা বিশ্বকাপ একই সদস্য ফেডারেশন দ্বারা আয়োজনকে প্রাধান্য দিয়েছিল, তবে প্রতিটি প্রতিযোগিতা আয়োজনের জন্য আলাদাভাবে পুরষ্কারের অধিকার সংরক্ষণ করেছে।

প্রাথমিকভাবে পাঁচটি দেশ প্রতিযোগিতা আয়োজনের আগ্রহ দেখিয়েছিল: ইংল্যান্ড, ফ্রান্স, দক্ষিণ কোরিয়া, নিউজিল্যান্ড ও দক্ষিণ আফ্রিকা। ইংল্যান্ড এবং নিউজিল্যান্ড উভয়ই এপ্রিল ২০১৪ এর সময়সীমার মধ্যে আগ্রহ প্রকাশ করে, কিন্তু ২০১৪ সালের জুনে তারা ঘোষণা করেছিল যে তারা প্রত্যেকে আর অগ্রসর হবে না।

সঠিক অনুচ্ছেদ শিরোনাম কোনটি?
titleA. টাই- ব্রেকার
titleB. স্বাগতিক নির্বাচন
titleC. ৩য় স্থান অর্জনকারী দলসমূহের ক্রমস্থান
titleD. নকআউট পর্ব
উত্তর: titleB
১৯৩২ সালে পর্বনগরের মহারাজার নেতৃত্বে ভারতীয় দলের সদস্যরূপে টেস্ট ক্রিকেটের ইতিহাসে তাদের উদ্বোধনী টেস্ট খেলার জন্য ইংল্যান্ড সফরে যান। ঐ দলে সি. কে নায়ড়ু, ওয়াজির আলী ও নাজির আলী ভ্রাতৃদ্বয় ছাড়াও জনপ্রিয় বোলিং সহযোগী অমর সিং ছিলেন। ঐ সফরে অমর সিং ও মোহাম্মদ নিসার উদ্বোধনী বোলার হিসেবে যথেষ্ট সফলতার স্বাক্ষর রেখেছিলেন। অমর সিং ২০.৩৭ গড়ে ১১১ উইকেট ও মোহাম্মদ নিসার ১৮.০৯ গড়ে ৭১ উইকেট পান।

নিসারের প্রধান সফলতা ছিল প্রথম ভারতীয় বোলার হিসেবে টেস্ট প্রথম উইকেট পাওয়া। প্রথম টেস্টের দ্বিতীয় ওভারের প্রথম বলেই স্ট্যাম্প ওপড়ে হার্বার্ট সাটক্লিফকে ৩ রানে বিদায় করেন। একই ওভারের পঞ্চম বলে অপর উদ্বোধনী ব্যাটসম্যান পার্সি হোমসকেও বোল্ড করেন তিনি। এর মাত্র ১০ দিন পূর্বে ইয়র্কশায়ারের পক্ষে হোমস-সাটক্লিফের উদ্বোধনী জুটি ৫৫৫ রানের বিশ্বরেকর্ড গড়েছিলেন। ২৬ ওভারের স্পেলে নিসার ৯৩ রান দিয়ে অভিষেক টেস্টেই পাঁচ-উইকেট লাভ করেন। দুইজন একুশ বছর বয়সী তরুণদের হাতে নাকানি-চুবানি খায় ইংরেজ দল। ইংল্যান্ড ২৫৯ রানে গুটিয়ে কাগজে-কলমে শক্তিধর ব্যাটিং লাইন-আপে পরিণত হয়। প্রথম ইনিংসের ন্যায় দ্বিতীয় ইনিংসেও ওয়াল্টার রবিন্সের একমাত্র উইকেট পান ১৮ ওভার বোলিং করে। ৪৪ স্ট্রাইক রেট নিয়ে খেলায় তিনি ৬/১৩৫ পান। অবশ্য তৃতীয় দিন বিকেলেই ১৫৮ রানের জয় পায় ইংল্যান্ড দল। ঐ বছরে ভারত একমাত্র টেস্টে অংশ নিলেও সফরে অনেকগুলো প্রথম-শ্রেণীর খেলায় অংশ নেন তিনি। ১৮.০৯ গড়ে ৭১ উইকেট নেন। পরবর্তী চার বছরে তিনি মাত্র পাঁচটি টেস্টে অংশগ্রহণের সুযোগ পেয়েছিলেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ইংল্যান্ড সফর
titleC. মূল্যায়ন
titleD. ব্যক্তিগত জীবন
উত্তর: titleB
রেড ম্যাপেলের দ্রুত বৃদ্ধি ক্ষমতা, চারা রোপণের সহজ পদ্ধতি, আকর্ষণীয় গঠন এবং বন্যপ্রাণীদের জন্যে(পূর্ব মার্কিন যুক্তরাষ্ট্রে) এর ভূমিকা একে সর্বাপেক্ষা ব্যাপকভাবে রোপিত গাছগুলির মধ্যে অন্যতম করে তুলেছে। প্রশান্ত মহাসাগরীয় উত্তরপশ্চিমে এর কিছু অংশে, এটি একটি বহুল প্রচলিত বৃক্ষের মধ্যে একটি। গাছ হিসেবে এর জনপ্রিয়তা নিহিত রয়েছে এর আকর্ষণীয় এবং শরতের প্রথম দিকেই লাল ফুল ধারণের ক্ষমতা, এবং সবচেয়ে বেশি অগ্নিশিখার মত লাল পর্ণরাজির মধ্যে। ১৬৫৬ খ্রিষ্টাব্দে ব্রিটিশ যুক্তরাষ্ট্রে গাছটি প্রথম রোপণ করা হয় এবং এর পরেই তার প্রবেশ ঘটে ব্যাপক বিস্তৃত ভাবে চারা রোপণের মধ্যে। সেখানে বেশিরভাগ উদ্যান এবং বাগানগুলিতে এটি দেখা যায় এবং মাঝে মাঝে চার্চইয়ার্ডগুলিতেও ।
নগরাঞ্চলের জন্য রেড ম্যাপেল একটি ভাল পছন্দের গাছ যদি তার মূল প্রোথিত করার জন্য যথেষ্ট জায়গা থাকে মাটির নিচে। আর্কাসকুলার মাইকোরিজাল ফানগির সাথে একটি সংগঠন গড়ে তুলতে পারলে শহরের রাস্তায় ব্যাপক ভাবে জন্ম নিতে পারে লাল ম্যাপেল গাছ। এটি সুগার ম্যাপেলের তুলনায় দূষণ এবং রাস্তা লবণের প্রতি অধিক সহনশীল, যদিও এই পরিবেশে গাছের অগ্নিশিখার মত রূপ তেমন খোলতাই হয় না। বেশ কয়েকটি ম্যাপেলের মতো, গাছের শিকড় আক্রমণকারী হতে পারে এবং এটি পাকা রাস্তার পাশে রোপণ করার জন্যে ভালো পছন্দ নয়। এটি কাঠবিড়ালীদের আকর্ষণ করে, যারা বসন্তকালে তার কুঁড়িগুলি খেয় ফেলে, যদিও তাদের প্রথম পছন্দ রূপালী ম্যাপেল এর বড় কুঁড়ি গুলি। । লাল ম্যাপেলের খুব উজ্জ্বল এবং রঙিন বোনসাই তৈরি করা যায়, এবং আকর্ষণীয় বৈশিষ্ট্যগুলি বছরভর সাজিয়ে রাখার জন্য অত্যন্ত উপযুক্ত 

সঠিক অনুচ্ছেদ শিরোনাম কোনটি?
titleA. বিষাক্তকরণী ক্ষমতা
titleB. চাষাবাদ
titleC. আল্যারজেনিক সম্ভাবনা
titleD. বর্ণনা
উত্তর: titleB
২০১৮ সালের ১১ই জুলাই তারিখে, ডাব্লিউডাব্লিউই ঘোষণা করেছিল যে ক্যাটলিন সাড়ে চার বছরে প্রথমবারের মতো ২০১৮ সালের মে ইয়াং ক্লাসিকে প্রতিযোগী হিসেবে অংশ নিতে অংশগ্রহণকারীদের একজন হিসাবে ডাব্লিউডাব্লিউই-এ ফিরে আসবেন। ৮ই আগস্ট তারিখে তার প্রথম ম্যাচে, ক্যাটলিন প্রথম রাউন্ডের ম্যাচে কবিতা দেবীকে পরাজিত করেছিলেন, তবে ৯ই আগস্ট তারিখে দ্বিতীয় রাউন্ডে মিয়া ইমের বিরুদ্ধে তিনি পরাজিত হয়েছিলেন। ২০১৯ সালের ২২শে জুলাই তারিখে, ক্যাটলিন একটি নেপথ্য সাক্ষাৎকারের মাধ্যমে র-এর পুনর্মিলনী অনুষ্ঠানে উপস্থিত হয়েছিলেন।

সঠিক অনুচ্ছেদ শিরোনাম কোনটি?
titleA. ফ্লোরিডা চ্যাম্পিয়নশিপ রেসলিং
titleB. ডাব্লিউডাব্লিউই উপস্থিতি
titleC. ওয়ার্ল্ড রেসলিং এন্টারটেইনমেন্ট
titleD. সর্বশেষ দ্বন্দ্ব
উত্তর: titleB
ঢাকায় ফেব্রুয়ারি, ১৯৯২ সালে মনি তার স্মরণীয় ইনিংস খেলেন সফররত পশ্চিমবাংলা দলের বিরুদ্ধে ৩দিনের খেলায়। এতে তিনি ১৩১ রান করেছিলেন। প্রথমে সফরকারী দল ৩৮৪/৫ (ডিক্লেয়ার) করে। এতে ৩নং ব্যাটসম্যান বামহাতি রাজা ভেঙ্কট ১৫৪ এবং অন্য বামহাতি ব্যাটসম্যান সৌরভ গাঙ্গুলী ১২৯ রান করেছিলেন। এর জবাবে স্বাগতিক দল ৭৭/৪ খুঁইয়ে ভীষণ চাপের মধ্যে পড়ে। ঐ মুহুর্তে মনি মাঠে প্রবেশ করেন। আমিনুল ইসলাম বুলবুলের সাথে ৫ম উইকেট জুটিতে ১০৪ করেন। নিচের সারির ব্যাটসম্যান হয়েও তারা দু'জন বেশ সাবলীল ভঙ্গীমায় সঙ্কট মোকাবেলা করেন। আমিনুল ইসলাম ৫৫ রান করলেও মনি বিপক্ষের বোলিং আক্রমণকে তুলোধুনো করে ছাড়েন। মনি'র ১৩১ রানের উপর ভিত্তি করেই বাংলাদেশ সম্মানজনক ৩০২ রান করে। স্লো বোলারদের বলগুলোকে সিক্সে রূপান্তর করেন। বঙ্গবন্ধু জাতীয় স্টেডিয়ামে উপস্থিত দর্শকেরা রৌদ্রোজ্জ্বল বিকেলে উচ্চমানের ব্যাটিং প্রদর্শনী দেখে মুগ্ধ হয়েছিলো মূলতঃ মনি'র ক্রীড়াশৈলী দেখে।

সঠিক অনুচ্ছেদ শিরোনাম কোনটি?
titleA. আইসিসি ট্রফি
titleB. শৈশবকাল
titleC. সফলতম জুটি
titleD. স্মরণীয় ইনিংস
উত্তর: titleD
২০১৩ সালের ৩০ জুলাই, কংগ্রেস ওয়ার্কিং কমিটি তেলঙ্গানা রাজ্য গঠনের একটি প্রস্তাব পাস করে। কমিটি আনুষ্ঠানিকভাবে কংগ্রেস-শাসিত কেন্দ্রীয় সরকারকে ভারতের সংবিধান অনুসারে অন্ধ্রপ্রদেশ রাজ্যটিকে দ্বিখণ্ডিত করে পৃথক তেলঙ্গানা রাজ্য স্থাপনের জন্য অনুরোধ জানায়। রায়ালসীমা ও উপকূলীয় অন্ধ্রে ওয়াইএসআর কংগ্রেসের উত্থানের ফলে জনসমর্থন হারিয়ে তেলঙ্গানা রাষ্ট্র সমিতি ও কংগ্রেসকে এক করার প্রচেষ্টায় এই উদ্যোগ নেওয়া হয়েছিল। অন্ধ্রপ্রদেশের ভারপ্রাপ্ত সারাভারত কংগ্রেস কমিটির সাধারণ সম্পাদক দিগ্বিজয় সিং বলেন, তেলঙ্গানা রাষ্ট্র সমিতির নেতা কে চন্দ্রশেখর রাও "বারবার বলেছেন যে একবার তেলঙ্গানা গঠিত হলেই তিনি তাঁর পার্টি নিয়ে কংগ্রেসে যোগ দেবেন।" তেলঙ্গানা রাষ্ট্র সমিতি এই সিদ্ধান্তকে স্বাগত জানান। রাও বলেন, ১০ বছর হায়দ্রাবাদ উভয় রাজ্যের রাজধানী থাকলে তাঁর কোনো আপত্তি নেই। অন্ধ্রপ্রদেশের নতুন রাজধানী হিসেবে ওঙ্গলের নাম প্রস্তাবিত হয়। ওয়াইএসআর কংগ্রেসের নেতা জগন্মোহন রেড্ডি বলেন, তিনি এই সিদ্ধান্তের বিরোধিতা করবেন এবং এর বিরুদ্ধে আন্দোলন করবেন। উক্ত দলের সব বিধায়ক এরপর পদত্যাগ করেন। অন্ধ্রপ্রদেশ বিজেপি সভাপতি জি কিষান রেড্ডি নতুন রাজ্য স্থাপনের কৃতিত্ব গুজরাতের মুখ্যমন্ত্রী নরেন্দ্র মোদিকে দিয়ে বলেন, ১১ অগস্ট মোদি হায়দ্রাবাদ সফরে আসার পরেই কংগ্রেস এই ব্যাপারে আগ্রহ দেখিয়েছে। বিজেপি জাতীয় মুখপাত্র প্রকাশ জাভাদকর বলেন যে কংগ্রেস চাপের মুখে পড়ে তেলঙ্গানা গঠনের প্রস্তাব মেনে নিয়েছে। তাই বিজেপি এই বিষয়টির উপর নজর রাখবে যতক্ষণ না তেলঙ্গানা গঠিত হয়। তিনি আরও বলেন, বিজেপি তেলঙ্গানা ও বিদর্ভ রাজ্য গঠনের পক্ষে। কংগ্রেস ২০০৪ সালেই তেলঙ্গানা গঠনের কথা ঘোষণা করেছিল, কিন্তু নয় বছর বিষয়টি ফেলে রাখে। অন্যদিকে বিজেপির ১৯৯৯ সালের এজেন্ডায় তিনটি রাজ্য গঠনের প্রস্তাব ছিল এবং তা তৎক্ষণাৎ বাস্তবায়িত হয়েছিল। বিজেপি জাতীয় সভাপতি রাজনাথ সিংহ বলেন, তাঁরা গোর্খাল্যান্ড ও বোড়োল্যান্ড গঠনের বিষয়টিও বিবেচনা করবেন। তিনি জানান যে তাঁরা দ্বিতীয় রাজ্য পুনর্গঠন কমিশন গঠনের পক্ষে। গোর্খা জনমুক্তি মোর্চা এরপর অনির্দিষ্টকালের জন্য বনধ ডাকে গোর্খাল্যান্ড রাজ্যের দাবিতে। অন্যদিকে কেন্দ্রীয় স্বরাষ্ট্র মন্ত্রক জানায়, প্রস্তাবিত অঞ্চলের অর্থনৈতিক অনগ্রসরতা এবং নিষিদ্ধ মাওবাদী-অধ্যুষিত ছত্তীসগঢ়ের বস্তার জেলা ও মহারাষ্ট্রের গাদচিরোলির ভৌগোলিক নৈকট্যের জন্য এই বিষয়টির দ্রুত নিষ্পত্তি হওয়া প্রয়োজন। ২০১৪ সালের ফেব্রুয়ারি মাসে অন্ধ্রপ্রদেশের মুখ্যমন্ত্রী কিরণকুমার রেড্ডি রাজ্য-বিভাজনের বিরুদ্ধে প্রতিবাদ জানিয়ে পদত্যাগ করেন। তিনি মার্চে সমৈক্যান্ধ্র পার্টি গঠন করেন। তাঁর মন্ত্রীসভার তিন জন মন্ত্রী তেলুগু দেশম পার্টিতে যোগ দেন।

সঠিক অনুচ্ছেদ শিরোনাম কোনটি?
titleA. তেলঙ্গানা
titleB. প্রযুক্তির ব্যবহার
titleC. তারিখ
titleD. প্রেক্ষাপট
উত্তর: titleA
১৯৪৭ সালের আগস্ট মাসে ব্রিটিশ শাসনাধীন ভারতীয় উপমহাদেশ স্বাধীন হয় এবং ভারত বিভক্ত হয়ে দুটি পৃথক স্বাধীন রাষ্ট্রের জন্ম হয়। মুসলিম অধ্যুষিত এলাকা নিয়ে গঠিত হয় পাকিস্তান এবং হিন্দু ও অন্যান্য ধর্মাবলম্বী অধ্যুষিত অঞ্চল নিয়ে গঠিত হয় ভারত। নবগঠিত রাষ্ট্র পাকিস্তান দুই হাজার মাইলের ব্যবধানে অবস্থিত দুটি প্রদেশের সমন্বয়ে গঠিত হয় - পূর্ব পাকিস্তান (অধুনা বাংলাদেশ) ও পশ্চিম পাকিস্তান। ভৌগোলিক ও সাংস্কৃতিক দিক দিয়ে যোজন যোজন ব্যবধানে অবস্থিত এ দুটি অংশের মধ্যে মিল ছিল কেবল সংখ্যাগরিষ্ঠ মানুষের ধর্মে। পাকিস্তানের জন্মলগ্ন থেকেই এর পূর্ব অংশ পশ্চিম অংশের তুলনায় নানাভাবে বঞ্চিত হতে থাকে এবং স্বাধীন বাংলাদেশের জন্মের আগ পর্যন্ত দীর্ঘ ২৩ বছর ছিল পশ্চিম পাকিস্তান কর্তৃক পূর্ব পাকিস্তানকে শোষণ-বঞ্চনার ইতিহাস।

সঠিক অনুচ্ছেদ শিরোনাম কোনটি?
titleA. শ্রীলঙ্কা
titleB. পটভূমি
titleC. জাতিসংঘ
titleD. ১৯৭০-এর নির্বাচন
উত্তর: titleB
ধলাটুপি পায়রা ফলভোজী। গভীর বনের পড়ে থাকা পাকা ফল খেয়েই এরা জীবনধারণ করে। তবে যে কোন ধরনের শস্যও এরা খেতে পারে। এছাড়া খাদ্যতালিকায় রয়েছে বীজ, কচি গুল্মে র ডগা, ধান, বাজরা, বাঁশবীজ, ডুমুর, জাম ইত্যাদি। অন্যসব কবুতর জাতীয় পাখির মত এরাও পানি শুষে পান করে, মুরগির মত পানি মুখে নিয়ে মাথা উঁচু করে গলাধকরণ করে না।

সঠিক অনুচ্ছেদ শিরোনাম কোনটি?
titleA. পরিযায়ন
titleB. বিস্তৃতি
titleC. স্বভাব
titleD. খাদ্যাভ্যাস
উত্তর: titleD
রাজশাহী অঞ্চলে ইসলাম প্রতিষ্ঠিত হওয়ার পর তিনি সারাদিন ধ্যান আর ইবাদতে মশগুল থাকতেন। কথা বলতেন কম। কুরআন পড়তেন বেশি। একদিন তিনি উপলব্ধি করেন যে তার মৃত্যু আসন্ন। তারপর তিনি তার ভক্তদের বিভিন্ন অঞ্চল থেকে মহাকালগড়ে ডেকে পাঠান। সবাইকে নসিহত বানী দান করে একসাথে জোহরের নামাজ আদায় করেন। নামাজ শেষে তিনি তার যোগ্য শিষ্যদের এলাকা ভাগ করে দিয়ে ইসলাম প্রচারের দায়িত্ব প্রদান করেন। আসরের নামাজের পর আবার সবাইকে ডেকে বর্তমান তার কবরের স্থান দেখিয়ে দিয়ে বলেন যে তার মৃত্যুর পর সেখানে যেন তাকে দাফন করা হয়। নিজের লাঠি দিয়ে সে স্থানে দাগ কেটে চিহ্নও দিয়ে দিলেন। মাগরিবের নামাজ পড়ে তিনি হুজরাখানায় ঢুকে সাদা চাদর দিয়ে আপাদমস্তক ঢেকে ঘুমিয়ে পড়েন। এরপর হুজরা থেকে আর বের হচ্ছেন না দেখে শিষ্যরা হুজরার ভেতরে গিয়ে দেখেন উপমহাদেশের শ্রেষ্ঠ সাধক শাহ মখদুম রূপোশ ইহলীলা সাঙ্গ করে পরপারে পাড়ি জমিয়েছেন। দিনটি ছিলো হিজরী ৭১৩ সালের রজব মাসের ২৭ তারিখ, অর্থাৎ ১৩১৩ খ্রিষ্টাব্দ। 

সঠিক অনুচ্ছেদ শিরোনাম কোনটি?
titleA. যুদ্ধ
titleB. স্বীকৃতি
titleC. মৃত্যু
titleD. বংশপরিচয়
উত্তর: titleC
"স্কন্দপুরাণে"র গোটা বইটি কিভাবে বিন্যস্ত সে নিয়ে দুটি মত আছে। একটি মতে, বইটি ছয়টি সংহিতায় বিভক্ত; প্রতিটি সংহিতা আবার একাধিক খণ্ডে বিভক্ত। অপর মতে, পুরাণটি সাতটি খণ্ডে বিভক্ত। "স্কন্দপুরাণে"র বর্তমানে সুলভ মুদ্রিত সংস্করণগুলি হল বঙ্গবাসী প্রেস, কলকাতা, শ্রীভেঙ্কটেশ্বর প্রেস, বোম্বাই (১৯১০) ও এন. কে. প্রেস, লখনউ। এই সব কটি সংস্করণেই সাত খণ্ডে বইটি প্রকাশিত। যথা: "মহেশ্বর", "বিষ্ণু" বা "বৈষ্ণব", "ব্রহ্ম", "কাশী", "আবন্ত্য", "নাগর" ও "প্রভাস"। ১৯৯৯-২০০৩ সালে মোতিলাল বানারসিদাস, নতুন দিল্লি ২০ খণ্ডে "স্কন্দপুরাণে"র একটি ইংরেজি অনুবাদ প্রকাশ করে। এটিও সাত খণ্ডে বিভক্ত।
সঠিক অনুচ্ছেদ শিরোনাম কোনটি?
titleA. খণ্ডসমূহ
titleB. বিষয়বস্তু
titleC. অন্যান্য অংশ
titleD. জনপ্রিয় কাহিনিসমূহ
উত্তর: titleB
পিনেমুন্ডেতে জার্মান রকেট সেন্টার জার্মানির পূর্বদিকে অবস্থিত ছিল, যা সভিয়েতে পেসার স্থান হয়ে উঠে। স্টালিনের আদেশে, এই স্থানে সোভিয়েতের সকল সেরা রকেট প্রকৌশলীদের পাঠানো হয় এটি দেখার জন্য যে তারা ভবিষ্যতের অস্ত্র ব্যাবস্থায় কি করতে পারে। এই প্রকৌশল দলের প্রধান ছিলেন সের্গেই করলেভ। তিনি বিভিন্ন মহাকাশ ক্লাব এবং ১৯৩০ দশকে সোভিয়েতের রকেটের প্রাথমিক নকশায় অন্তর্ভুক্ত ছিলেন, কিন্তু ১৯৩৮ সালে জোসেফ স্টালিনের মহান বিশোধনের সময় গ্রেফতার করা হয় এবং গুলাগে ছয় বছর যাবত কারাগারে বন্দী থাকে। যুদ্ধের পরে, তিনি ইউএসএসআর এর প্রধান রকেট ও মহাকাশযান প্রকৌশলী হন, তিনি ভন ব্রাউনের সোভিয়েত প্রতিরূপ। স্নায়ুযুদ্ধের সময় তার পরিচয় রাষ্ট্রীয়ভাবে গোপন করা হয়, এবং তিনি প্রকাশ্যে কেবলমাত্র "প্রধান নকশাকারী" হিসেবে পরিচিত ছিলেন। ১৯৬৬ সালে তার মৃত্যুর পরেই পশ্চিম বিশ্বে তার পরিচিত আনুষ্ঠানিকভাবে প্রকাশ করা হয়।

প্রায় এক বছর পরে পিনেমুন্ডেতে, সোভিয়েত কর্মকর্তারা অপারেশন অশিয়াভিয়াখিম পরিচালনা করে এবং পরবর্তীতে ১৭০ জনের অধিক সেরা জার্মান রকেট বিশেষজ্ঞদের লেক সেলিজেরের গরদমল্যা আইল্যান্ডে স্থানান্তরিত করা হয়। চূড়ান্ত সোভিয়েত মিসাইল নকশায় তাদের অনুমোদিত ছিল না কিন্তু তাদেরকে সোভিয়েত প্রকৌশলীদের সমস্যা সমাধানে পরামর্শদাতা হিসেবে ব্যবহার করা হতো। তারা উল্লেখিত ক্ষেত্রে অবদান রেখেছেন: এ-৪ এর সোভিয়েত সংস্করণ তৈরি; "সংস্থার পরিকল্পিত" কাজে অংশগ্রহণ; এ-৪ এর মূল ইঞ্জিন উন্নয়নে গবেষণা; কেন্দ্রে উৎপাদনের কক্ষ "বিন্যাসে" সহায়তা; এবং জার্মান সরঞ্জাম ব্যবহার করে রকেট গঠনের প্রস্তুতি। তাদের সহায়তায়, বিশেষ করে হেলমুট গ্রুট্রুপের দলের সাহায্যে করোলোভ এ-৪ কে বিপরীত প্রকৌশল করেন এবং ১৯৪৮ সালে এটির নিজেশি সংস্করণ, আর-১ তৈরি করেন। পরবর্তীতে, তিনি নিজের আলাদা ভিন্ন নকশা তৈরি করেন, যদিও বেশিরভাগ নকশা ১৯৪৯ সালের গ্রুট্রুপ দলের জি৪-আর৮০ এর নকশা দ্বারা প্রভাবিত ছিল। জার্মানদের ১৯৫১-৫৩ সালে স্বদেশে ফেরত পাঠানো হয়।

সঠিক অনুচ্ছেদ শিরোনাম কোনটি?
titleA. প্রতিযোগিতা হ্রাস পায়
titleB. মার্কিন রকেট উন্নয়ন
titleC. সোভিয়েত রকেট উন্নয়ন
titleD. কেনেডি চন্দ্রাঅভিযানকে উদ্দেশ্য করেন
উত্তর: titleC
১৭ বছর বয়সে ট্রান্সভালের সদস্যরূপে প্রথম-শ্রেণীর ক্রিকেটে অভিষেক ঘটে তার। বর্ডারের বিপক্ষে অনুষ্ঠিত ঐ খেলায় লেগ ব্রেক ও গুগলি বোলিংয়ে ১১ উইকেট লাভ করেন। পরবর্তী মৌসুমে তার ব্যাটিংয়ের উত্তরণ লক্ষ্য করা যায়। ১৯২৭-২৮ মৌসুমে এমসিসি দল দক্ষিণ আফ্রিকা সফরে যায়। ৩ নম্বরে ব্যাটিংয়ে নেমে তিনি ৪০ রানের ইনিংস খেলেন। ১৯২৮-২৯ মৌসুমে প্রস্তুতিমূলক খেলায় নাটালের বিপক্ষে তিনি তার অল-রাউন্ড নৈপুণ্য প্রদর্শন করেন। পরবর্তী একটি খেলায় গ্রীকুয়াল্যান্ডের বিপক্ষে লড়াকু সৈনিকের ভূমিকায় অবতীর্ণ হন ও দলকে বিপর্যকর পরিস্থিতি থেকে রক্ষা করেন। শীর্ষ ছয় ব্যাটসম্যানের কেউই ১১-এর বেশি রান উঠাতে পারেননি।

ইংল্যান্ডে প্রথম-শ্রেণীর ক্রিকেটে তিনি তার প্রথম সেঞ্চুরির দেখা পান। শেফিল্ডে অনুষ্ঠিত ইয়র্কশায়ারের বিপক্ষে তিনি এই সেঞ্চরি করেন। সফরের বাদ-বাকী সময়ে অধিকাংশ খেলাতেই তিনি ব্যাটিং উদ্বোধন করতেন। এ অবস্থানে থেকেই খেলোয়াড়ী জীবনের বাদ-বাকী সময় অতিবাহিত করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেটে অংশগ্রহণ
titleB. টেস্ট ক্রিকেট
titleC. প্রারম্ভিক জীবন
titleD. বিশ্বযুদ্ধ পরবর্তী সময়কাল
উত্তর: titleA
স্বাধীনতার পরে ২০ বছর তিনি লেখ্যবৃত্তিকে পেশা হিসেবে নিয়েছেন। প্রথমে তিনি একটি পাক্ষিক পত্রিকায় লিখতেন। বিনিময়ে সম্মানীর বদলে পত্রিকার ৫০টি কপি পেতেন। সেই পত্রিকা বিক্রি করেই চলত তার জীবন-জীবিকা। পরে নিজেই নিজের লেখা বই প্রকাশ করে বই ফেরি করতে শুরু করেন। প্রবন্ধ, উপন্যাস ও কবিতা মিলিয়ে বর্তমানে তিনি নিজের ১৮টি গ্রন্থ প্রকাশ করেছেন।


সঠিক অনুচ্ছেদ শিরোনাম কোনটি?
titleA. মুক্তিযুদ্ধ পরবর্তী সংগ্রাম
titleB. ১৯৭১ পরবর্তী পেশা
titleC. সমাধি
titleD. জন্ম ও কর্মজীবন
উত্তর: titleB
ওরা আলবেনিয়ান ভাষায় কথা বলেন। তার মা ক্যাথলিক এবং তার বাবা একজন নাম মাত্র মুসলিম। যখন তাকে তার ধর্মের ব্যাপারে জানতে চাওয়া হয়, ওরা বলেন তিনি নিজেকে একজন ধার্মিক বলে বিবেচনা করেন না কিন্তু "একটি আধ্যাত্মিক ব্যক্তির চেয়েও অধিক মনে করেন।" ওরা নিজেকে একজন নারীবাদী হিসেবে বিবেচনা করেন। তার নানা, ওসমান বাজরাকতারী রাশিয়াতে (সেই সময়ে সোভিয়েত ইউনিয়ন এর অংশ ছিল) একজন আলবানিয়ান বাণিজ্যদূত ছিলেন। তার দাদা বেসিম সাহাতচুউ একজন চলচ্চিত্র এবং থিয়েটার পরিচালক ছিলেন।
২০১৫ সালের ১০ই জুলাই, গণ প্রজাতন্ত্রী কসোভোর রাষ্ট্রপতি এটিফেটে যাহজাগা রিতাকে লন্ডনে নিযুক্ত সে দেশের সম্মানিত রাষ্ট্রদূত হিসেবে এম্বাসি অব কসোভো, লন্ডন তার নাম ঘোষণা করেন। ওরা, তার তার বাবা-মার সাথে এবং সাবেক ব্রিটিশ প্রধানমন্ত্রী এবং তার স্ত্রী, টনি ব্লেয়ার এবং চেরী ব্লেয়ার সেই অনুষ্ঠানটিতে যোগ দেন, তিনি নিদৃষ্ট করেন "তিনি এমন ভাবে সম্মানিত হতে পেরে তিনি গর্বিত এবং কসোভোর যুবক-যুবতীর সাহায্য করার জন্য তিনি প্রতিশ্রুতিবদ্ধ"। 
তিনি ২০১৩ সালের এপ্রিল থেকে ২০১৪ সালের জুন পর্যন্ত স্কটিশ ডিজে কেলভিন হ্যারিস এর সাথে ডেট করেন। তিনি র‍্যাপার রিচার্ড হিলফিজার এক বছর ডেট করার পর ২০১৫ সালের জুলাই মাসে তাদের সম্পর্কের ইতি টানেন। 

সঠিক অনুচ্ছেদ শিরোনাম কোনটি?
titleA. প্রথমিক জীবন
titleB. নকশা
titleC. ব্যক্তিগত জীবন
titleD. অন্যান্য উদ্যোগ সমূহ
উত্তর: titleC
ফিকাহ অধ্যায়নের এরপর তিনি হাদিস শিক্ষার জন্য তদানিন্তন হাদিস বেত্তাদের খিদমতে হাজির হন এবং শিক্ষা লাভ করেন। তখনও কোন প্রনিধান যোগ্য হাদিস গ্রন্থ সংকলিত হয়নি। কোন একজন মুহাদ্দিস সকল হাদিসের হাফিজ ছিলেন না। প্রথমে তিনি কুফায় অবস্থানরত মুহাদ্দিসদের থেকে হাদিস শেখেন। এরপর তিন বসরা যান। সেখানে হজরত কাতাদাহ রহ.-এর খিদমতে হাজির হন এবং হাদিসের দরস হাসিল করেন। তারপর ইমাম আবু হানিফা রহ. হজরত শুবা রহ.-এর দরসে যোগ দেন। তাকে হাদিস শাস্ত্রে ‘আমিরুল মুমিনিন’ বলা হয়। কুফা ও বসরার পর ইমাম আবু হানিফা হারামাইন শরিফাইন এর দিকে দৃষ্টিপাত করেন । প্রথমে তিনি মক্কা গেলেন এবং সেখানে তিনি হাদিসবিদ হজরত আতা ইবনে আবু রিবাহ রহ. -এর দরবারে যান এবং দরসে শামিল হয়ে শিক্ষা অর্জন করেন। ১১৫ হিজরিতে আতা রহ. ইন্তেকাল করলে তিনি মক্কায় চলে আসেন এবং হজরত ইকরামা রহ. -এর কাছ থেকেও হাদিসের সনদ লাভ করেন। (আল ফিকহুল আকবার, ভূমিকা, ইমাম আবু হানিফার জীবন ও কর্ম, ইসলামিক ফাউণ্ডেশন)

সঠিক অনুচ্ছেদ শিরোনাম কোনটি?
titleA. সাহাবিদের দর্শন
titleB. কাজীর পদ প্রত্যাখান
titleC. হাদিসশাস্ত্রের শিক্ষা গ্রহণ
titleD. ইমাম আবু হানিফা-র মর্যাদা সম্পর্কে মনীষীদের অভিমত
উত্তর: titleC